 Mchezaji huyo alisema siku zote amekuwa akichukia kufungwa na amekua akipambana uwanjani kwa ajili ya kuipigania timu yake, lakini hajui ni kwa nini wameshindwa kupata ushindi mfululizo kama ilivyo mahasimu wao Yanga wanaoongoza ligi kwa kwa sasa.“Naumia tunapofungwa tena na timu nyepesi kama Prisons, lakini hamna namna kama timu yenye malengo lazima tusahau yaliyopita na tujipange kwa ajili ya kurekebisha makosa yetu kwenye mechi zinazofuata,” alisema.Kiungo huyo mwenye mchango mkubwa kwenye kikosi cha kocha Dylan Kerr, alisema amekuwa na matumaini makubwa na kikosi chao cha msimu huu, lakini matokeo mabaya wanayoyapata kwenye mechi za Ligi Kuu yanamtia hofu ya kushindwa kubeba kombe la ubingwa wa Tanzania akiwa na Simba.Alisema amekuwa akiumia kuona timu za Yanga na Azam zikipata ushindi mfululizo kwenye mechi zao, kitu ambacho anaamini kinawapa kazi kubwa ya kuwafikia katika mbio za ubingwa huo.